Για την προώθηση των διαδικασιών ενοποίησης ΑΦΜ, ΑΜΚΑ, αριθμού αστυνομικής ταυτότητας, ώστε να παταχθεί η γραφειοκρατία, μίλησε ο υπουργός Εσωτερικών και Διοικητικής Ανασυγκρότησης, Παναγιώτης Κουρουμπλής.

Την ίδια στιγμή, μιλώντας στα Παραπολιτικά Fm και σχολιάζοντας τις δηλώσεις της αναπληρώτριας υπουργού Παιδείας, Σίας Αναγνωστοπούλου σχετικά με το θέμα των Θρησκευτικών απέφυγε να τοποθετηθεί.

VIRAL ΕΙΔΗΣΕΙΣ

Ωστόσο, περιορίστηκε λέγοντας, πως η σχέση με την Εκκλησία πρέπει να μείνει σε ένα υγιές πεδίο αμοιβαίας κατανόησης, υπογραμμίζοντας ότι τα ζητήματα πρέπει να εξαγγέλλονται με συνεννόηση και συζήτηση.

Ο κ. Κουρουμπλής τόνισε πως ανοίγουν θέματα που έχουν να κάνουν με τον εκσυγχρονισμό του κράτους και προανήγγειλε την συγκρότηση επιτροπής για τον Καλλικράτη προκειμένου να συζητήσει το νέο θεσμικό πλαίσιο για την καλύτερη λειτουργία του θεσμού.